《风入松 旗亭小饮同檗子、亦友、方虎、雪客、古直、法乳》
清代·徐釚

青春游侠去江东。六博场中。旗亭对酒花如雪，当垆侧、烂醉吴亭。

指点绿杨蘸水，赢他紫马嘶风。

伟长文笔少瑜工。燕市相逢。吹箫击筑悲歌里，谁怜惜、爨后枯桐。

只有石头周顗，典衣埋骨堪从。

作者简介：徐釚（qiú ）（1636～1708）清代词人。字电发，号虹亭、鞠庄、拙存，晚号枫江渔父。吴江（今属江苏苏州）人。康熙十八年（1679）召试博学鸿词，授翰林院检讨，入史馆纂修明史。因忤权贵，二十五年归里后，东入浙闽，历江右，三至南粤，一至中州。游历所至与名流雅士相题咏。康熙皇帝南巡，两次赐御书，诏原官起用，不肯就。卒年七十三。